Η κόμισσα **Καρολίνε Εστερχάζι** ντε Γκαλάντα (ουγγρικά: galánthai grófnő Esterházy Karolina‎, 6 Σεπτεμβρίου 1811 – 14 Μαρτίου 1851) ήταν Ουγγαρέζα ευγενής, φίλη και μούσα του συνθέτη Φραντς Σούμπερτ. Η φαντασία του σε φα ελάσσονα D 940 είναι αφιερωμένη σε αυτήν.

Βιογραφία
---------

Η κόμισσα γεννήθηκε το 1811, στο Πρέσμπουργκ του Βασιλείου της Ουγγαρίας (σημερινή Μπρατισλάβα στη Σλοβακία). Ο πατέρας της ήταν ο Γιάνος Καρόλι, ο κόμης Εστερχάζι ντε Γκαλάντα και η μητέρα της ήταν η κόμισσα Ρόζα Φεστέτικς ντε Τόλνα. Από τη γέννησή της, η Καρολίνε ήταν μέλος της πλούσιας και επιφανούς οικογένειας των Εστερχάζι.

Η Καρολίνε έλαβε μαθήματα μουσικής από τον Φραντς Σούμπερτ τα καλοκαίρια του 1818 και του 1824 στο οικογενειακό της κτήμα στο Σέλιλτζ.  Κρίνοντας τόσο από τη συλλογή της από παρτιτούρες όσο και από τις σημειώσεις πάνω σε αυτές, φαίνεται ότι ήταν μια καταξιωμένη πιανίστρια. Μετά το καλοκαίρι του 1824, αυτή και ο Σούμπερτ παρέμειναν φίλοι μέχρι τον θάνατό του το 1828.

Στις 8 Απριλίου 1844, η Καρολίνε παντρεύτηκε τον κόμη Καρλ Φόλιοτ ντε Κρένεβιλ-Πουτέτ,  αλλά ο γάμος του διαλύθηκε μέσα σε λίγους μήνες και το ζευγάρι χώρισε. Η Καρολίνε πέθανε στο Πρέσμπουργκ στις 14 Μαρτίου 1851, από εντερική διαταραχή.

Σχέση με τον Σούμπερτ
---------------------

Η φύση των συναισθημάτων του Σούμπερτ για την Καρολίνε έχει γίνει αντικείμενο πολλών εικασιών. 

Οι φίλοι του Σούμπερτ πίστευαν ότι ήταν ερωτευμένος με τη νεαρή κόμισσα χωρίς ανταπόδοση, και υπάρχουν αρκετές αναφορές σε αυτό στα γραπτά τους.   

Ο Έντουαρντ φον Μπάουερνφελντ έγραψε για τον φίλο του:

*«Ήταν, στην πραγματικότητα, ερωτευμένος με μια από τις μαθήτριές του, μια νεαρή κόμισσα Εστερχάζι [.* *.* *.* *].* *Εκτός από τα μαθήματά του εκεί, επισκεπτόταν και το σπίτι του κόμη, κατά καιρούς, υπό την αιγίδα του προστάτη του, του τραγουδιστή Βογκλ.* *[.* *.* *.* *] Σε τέτοιες περιπτώσεις, ο Σούμπερτ ήταν αρκετά ικανοποιημένος με το να κάθεται, να παραμείνει σιωπηλός στο πλευρό της λατρεμένης μαθήτριάς του και να χώνει το βέλος του έρωτα όλο και πιο βαθιά στην καρδιά του.* *[.* *.* *.* *] Η κόμισσα Καρολίνε μπορεί να θεωρηθεί η ορατή, ευεργετική μούσα του».*

Στη λαϊκή κουλτούρα
-------------------

Ο Μόριτς φον Σβάιντ, στο σχέδιό του "Schubertiade at Josef von Spaun", έχει ζωγραφίσει μια προσωπογραφία της Καρολίνε Εστερχάζι να κρέμεται πάνω από το πιάνο που παίζει ο Σούμπερτ.

Ορισμένες ταινίες έχουν φανταστεί τη σχέση της Εστερχάζι με τον Σούμπερτ, συμπεριλαμβανομένων των *Η σερενάτα του Σούμπερτ* (*Leise flehen meine Lieder,* 1933),  *Unfinished Symphony* (1934) και *Ατελείωτη συμφωνία* (*Sinfonia d'amore,* 1954).

Παραπομπές
----------

1. ↑  onb.digital/result/112AF5FC.
2. ↑  «Esterhazy, Karoline Gräfin». *ÖNB Digital* (στα Αγγλικά). Ανακτήθηκε στις 17 Δεκεμβρίου 2022.
3. ↑  «SCHUBERT online». *schubert-online.at*. Ανακτήθηκε στις 17 Δεκεμβρίου 2022.
4. ↑  Badura-Skoda, For Royalties and Contract Only Eva (23 Σεπτεμβρίου 1982). *Schubert Studies: Problems of Style and Chronology* (στα Αγγλικά). CUP Archive. ISBN 9780521226066.
5. ↑  «Gräfin Karoline Esterházy de Galántha (1811 - 1851) – EsterhazyWiki». *de.esterhazy.net*. Ανακτήθηκε στις 15 Απριλίου 2019.
6. ↑  Rockstro, William Smith (27 Ιουνίου 2013). *A General History of Music: From the Infancy of the Greek Drama to the Present Period* (στα Αγγλικά). Cambridge University Press. ISBN 9781108064798.
7. ↑  Steblin, Rita; Rosen, Charles (1994-10-20). «Schubert à la Mode» (στα αγγλικά). *New York Review of Books*. ISSN 0028-7504.. Ανακτήθηκε στις 2019-04-15.
8. ↑  Messing, Scott (2006). *Schubert in the European Imagination* (στα Αγγλικά). University of Rochester Press. ISBN 9781580462136.
9. ↑  Newbould, Brian (5 Ιουλίου 2017). *Schubert Studies* (στα Αγγλικά). Routledge. ISBN 9781351549943.
10. ↑  Newbould, Brian (5 Ιουλίου 2017). *Schubert Studies* (στα Αγγλικά). Routledge. ISBN 9781351549943.
11. ↑  Bodley, Lorraine Byrne· Horton, Julian (5 Αυγούστου 2016). *Rethinking Schubert* (στα Αγγλικά). Oxford University Press. ISBN 9780190200121.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 87159035154801380009
* GND: 1269448374

 |

 |